ÜLIKÜLLUSLIK ELU
JUMAL ON MEIE POOLT
Autorid: M. Hooper, J. James, M. Stevens
Me Jumala ees Loodu kummardab
Kuningriigid värisevad Ta suuruse ees
Võimsas väes ja suuruses Valitseb Ta igavesti
See sama Jumal On meie suur Jumal
Ja Ta vägi on me sees
See sama Jumal On meie suur Jumal
Ja meid ei kõiguta miski
Kui Jumal on meie poolt Kes võib olla meie vastu
Kes võiks Ta omade vastu seista
Kui Jumal on meid päästnud Siis miski ei lahuta meid
Miski ei lahuta meid Jumala armastusest
Kõikvõimas Jumal Seisame Su eest
Tõuseme üles Su vabaduses
Jumala riik valitseb Kogudus võidab
Sind austatakse igavesti
See sama Jumal On meie suur Jumal
Ja Ta vägi on me sees
See sama Jumal On meie suur Jumal
Ja meid ei kõiguta miski
Kui Jumal on meie poolt Kes võib olla meie vastu
Kes võiks Ta omade vastu seista
Kui Jumal on meid päästnud Siis miski ei lahuta meid
Miski ei lahuta meid Jumala armastusest
Kui Jumal on meie poolt Kes võib olla meie vastu
Kes võiks Ta omade vastu seista
Kui Jumal on meid päästnud Siis miski ei lahuta meid
Miski ei lahuta meid Jumala armastusest
Ta on me Jumal Ja meid ei kõiguta miski
Ta on me Jumal Ja me saame võidu
Ta on me Jumal Ja meid ei kõiguta miski
Ta on me Jumal Ja me seisame koos
Ta on me Jumal Ja meid ei kõiguta miski
Ta on me Jumal Ja me saame võidu
Kuulate praegu mu häält.
See pole ainult mu sõna, see on mu hääl.
Hääl annab palju rohkem kui sõnad.
See, mis eelmisel nädalal rääkisin siin, oli mu sõna,
võib-olla kirjutasid midagi üles ja võid neid nüüd lugeda.
Kuid kui sa siin polnud, siis on sul vaid mu sõnad, mitte mu hääl.
Hääl teeb, mida sõnad ei tee. Häälel on toon, intonatsioon, tugevus.
Hääl annab edasi armu või hukkamõistu, halastust või armastust
või tõsidust, sõnad seda teha ei saa.
Mida Jumal ütles ning mida ja kuidas Jumal praegu ütleb on erinevad.
Jeesus ütles: mu lambad tunnevad mu häält. Mitte Ta sõna.
Arvan, et see toob esile probleemi, mis meil tükk aega on olnud.
Kohtan inimesi igal pool, kuulen rääkimas, kirjutamas ja mõtlen:
ma tean, et see on Jumala Sõna, et Jumal ütles seda 3000 a tagasi,
kuid sellest ajast, kui Ta seda ütles, oleme saanud palju uuendusi.
Kas te ei saanud neid?
Kui oma sülearvuti tööle panen, pakub see sulle tihti
tarkvara uuendusi, et saaksid oma arvutit uuendada.
Jumal on samasugune, sest kuigi Jumal ütles: käi ümber mäe,
siis nüüd saadab Ta uue teate: liigu edasi!
Kui oled aga nii kinni selles, et Jumal ei muuda iial oma meelt,
et Jumalal pole kunagi midagi uut ega värsket selle kohta öelda,
seetõttu on kogudus jäänud kinni traditsioonidesse, läbi imbunud
religioonist ja käsumeelsusest, sest Jumal ju kindlasti ei taha,
et me iial orelist loobuksime või koorist või loeksime midagi
peale kõige vanema Piiblitõlke või kasutaks midagi elekrilist.
Jumal hoidku selle eest! Kasutaks midagi kaasaaegset laval
või projektorit või tulesid. Sest Jumal ju ütles!
Vahel ma kuulan jutlustajaid ja mõtlen:
kas te uuendusteateid ei saanud siis või?
Tean, et Jumal ütles seda, kuid see pole viimane asi, mida Ta ütles.
Olen saanud palju teateid pärast seda,
seepärast ma pole tahtnud kasutada fraasi "Jumal ütles" oma juhtimisel.
Issand ütles mulle! Nii pea kui nii ütled,
on väga raske seda hoida orgaanilisena ja liikuvana või
olla avatud arutluseks või väitluseks või küsimustele.
Jumal aga ütles mulle nii selgelt, et muudaksin selle koguduse
11 aastat tagasi. Teate seda lugu, kui ei tea, võite raamatu osta!
Tean, et Jumal ütles mulle - see oli väga selge ja dramaatiline
tol päeval, olen seda rääkinud. Vaatasin üle parkla, hoone kerkis
uue ja vana hoone vahele, kus siis olin ja vaatasin läbi akna.
Parkla muutus mu ettekujutuses Jordani jõeks - vihma sadas,
nii et nägi selline välja ka. Jumal rääkis minuga nii selgelt:
sa ei ehita lihtsalt uut hoonet, alustad uue koguduse.
Aasta pärast, kui see valmis on, ära lihtsalt muuda aadressi ja kohta,
alusta uus kogudus selles uues hoones, sul on 12 kuud aega
see kogudus ette valmistada tulevaseks koguduseks.
"Vii kogudus üle", nagu Joosua nad üle Jordani jõe viis.
See kaugus, kõnepruuk, paralleelid ja idee - need haarasid mind.
Hakkasin neid kogudusele selgitama: näete seda hoonet, betooni, terast -
see pole lihtsalt uus hoone, me ei koli lihtsalt teisele poole parklat,
meil on 12 kuud aega - meist saab uus kogudus.
Selline saab olema me uue koguduse kultuur, nagu seda mõistan!
Kõigest sellest sai üleminemise väljendus ja alus.
See oli 11 aastat tagasi.
Põhjus, miks ma sest iga kord ei räägi, kui siia ette tulen või reisin,
on see, et olen vahepeal palju uusi teateid saanud.
Uusi teateid meeskonna arendamisest, järgmise põlvkonna edendamisest,
sellest, et ei juhiks kõike ise ja ei oleks Mooses kogu elu,
vaid kaasaksin Joosua ka asjasse.
Kõik need teated on tulnud viimase 11 aasta jooksul.
Olen püüdnud neid teateid tähele panna, kuulda seda häält ja
öelda: see on Jumala hääl mulle praegu, seda peaksime nüüd tegema.
Tean, et Jumal ütles: tehke seda! Kuid Jumal on teisi asju
pärast seda rääkinud.
Nii et saame edasi uusi teateid, uuendame oma tarkvara ja
seetõttu üritame ajaga kaasas käia, sest mu lambad kuulevad mu häält,
mitte mu sõna selle kohta, mida ütlesin 20 aastat tagasi.
Mõned teist teevad endiselt asju, mis Jumal sul 20 a tagasi teha lasi
ja sa ei saanud uut teadet. See võib väga lihtsalt juhtuda,
kui inimesed su ümber ka neid teateid ei loe.
Ma ei taha 10-20 aasta pärast, kui olen kuuekümnendates,
ikka veel jutustada sellest, mis Jumal mulle 30 a tagasi ütles.
Ja mu ümber on 20aastased, kes saavad uusi teateid ja mõtlevad,
et mis selle Moosesega küll on. On ta kurt või?
Usun, see oli osa probleemist Joosua elus, mida Jumal tahtis eemaldada,
kui Jumal ütles Joosuale: Mooses, mu sulane, on surnud.
Ta ei minestanud, ta pole puhkusel, ta on surnud - ta ei tule tagasi!
Jumal ei räägi talle, sest ta oli rumal ja ei teadnud,
See polnud infoks, Joosua teadis, et ta surnud on.
Jumal ei ütle Joosuale, kuna too on rumal ja ei tea, et Mooses on surnud,
see pole teate põhjus. Selle teate mõte oli: Mooses on surnud ja
seetõttu see ajastu, selline juhtimisstiil on surnud.
Joosua, ma ei taha, et oleksid järgmine Mooses.
Mooses juhtis rahvast perioodil ja ajal, milleks ta oli loodud,
kuid see pole sinu aeg. Mooses tõi nad välja,
kuid sina viid nad tõotatud maale. Inimeste viimine midagi omandama
nõuab teistsugust juhtimisstiili kui nende vabastamine.
Inimeste väljaviimine millestki on täiesti teistsugune tegevus
kui nende viimine kuhugi. Vanast väljatoomine on üks asi,
millessegi uude viimine on teine oskus.
Pead teadma, milleks sinu juhtimine mõeldud on, mis su ülesanne on.
Arvan, et meil on üle maailma juhte, kes jäävad vanemaks ja
ikka räägivad samadest asjadest. Seetõttu vahel kuulan jutlustajaid
teles või loen raamatuid ja mõtlen, et see on tõsi ja hea,
aga ma ei tea, kellel seda enam vaja läheb.
Vajasime seda 20 a tagasi, kuid mitte praegu.
Me ei vaja keegi seda enam. See on tõsi ja hea ja õige ja
tead, et see on Ta sõna, see on ikka Tema sõna.
Kristlik elu ei tähenda ainult Tema Sõna teadmist.
Tean Sõna, vend! Jah, tean sind ja tean, et tead Sõna,
kuid tean, et sa ei tunne Tema häält.
Selleks, et tunda Ta häält, peab sul olema igapäevane, 24/7 suhe
Temaga. Tema hääle tundmiseks pead Teda tundma, Temaga käima.
Seetõttu oli mul noore usklikuna raske mõista suhet Piibliga.
Piibel on Jumala Sõna, see on püha, inspireeritud, täiuslik, veatu
Jumala Sõna - Jumala lõplik autoriteet kõige suhtes.
Pead tundma Piiblit, pead tundma Sõna. Vend, sa ei tunne Sõna!
See toimub su elus, sest sa ei tunne Sõna. Sõna, Sõna, Sõna!
Lugesin Piiblit, tundsin Sõna, suutsin kirjakohti tsiteerida -
teadsin Sõna. Kohtame inimesi ja mõtleme:
olen kauem kristlane olnud kui nad ja ei suuda niimoodi Piiblit tsiteerida,
mul ei jää midagi meelde. Nad tunnevad Sõna!
Sellest saab eraldi eesmärk. Tunnen end halvasti, ei tunne Sõna!
Rääkisin kellegagi hiljuti: arvan, et Piibel ütleb kuskil..
Olen 15 aastat kristlane olnud, kohutav, et ei mäleta..
Keegi küsis: kus see Piiblis on? Mõtlesin: oi, ma ei tea tegelikult,
oleks tema siin, tema tunneb Sõna!
Ma ei taha ebaviisakas olla ega must-valge selles suhtes,
kuid olen kohanud paljusid, kes teavad Sõna,
kuid tean, et Jumal ei räägi nii.
Pead otsustama, kuidas sa oma Piiblit näed,
kuidas oma iPad-Piiblit näed. Kuidas sa Piiblit näed?
Kas see on autoriteet? Kui Piibel seda ütleb, siis mina usun -
mulle sobib.
Pean ütlema, et niimoodi ma Piiblit armastama ei hakanud.
Mind küll õpetati nii. Kuid Piibel on paber,
kuid Jumal on isik. Ei saa armastada paberit,
ei saa ülistada paberit, ei saa tsiteerida paberit -
seda tegid variserid. Variserid olid paberi-tsiteerijad,
kuid nad ei tundnud Jumalat. Jumala hääl oli just nende juures,
kuid nad püüdsid seda vaigistada.
Jeesus oli variseride "uuendusteade". Te olete kuulnud, et on öeldud,
aga mina ütlen teile..! Uuendus!
Kuid nad ei kuulnud ega võtnud seda vastu ning lõid Ta risti.
Kui kirjutan sulle kirja, siis sul pole suhe kirjaga.
Sa ei käi ringi ja räägi: mul on sõna,
ei tohi seda paberit kaotada, see on sõna.
Sul on suhe sellega, millest see räägib.
Piibel on Jumala kiri meile, Tema juhised eluks, armastuskiri meile,
Ta armukiri meile, halastuskiri meile, Ta süda meile.
Mul oli kunagi suhe selle paberiga, olin teoloog, see oli õpetus,
see oli Sõna, teadsin Sõna, pead tundma Sõna.
Kogu see aeg, kui aina rohkem Sõna tundma õppisin,
muutun järsemaks, hukkamõistvamaks, minuga on raske koos olla,
sest ma ei tunne Ta häält, pole Ta häält aastaid kuulnud,
kuid tunnen Sõna!
Parem õpetaksin lapsi, lapselapsi, kes kasvavad.
Meil tuleb ikka probleeme ette, oma meeskonnaga ka.
Vahel mõni me töötaja ütleb: läksin seda tegema,
aga see inimene ütles: ei, Paul ei taha seda.
Ma ei saa aru, millest ta räägib. Tema ütleb: sina ütlesid,
et nii me seda ei tee jne. Mina mõtlen: oot-oot! Mõtlen natuke.
Ja mulle meenub: 7 aastat tagasi rääkisin ühe töötajaga millestki -
ja see pandi karpi, lukku ja võti visati ära! See ongi Sõna!
Teised töötajad, kes on palju uuendusteateid minult saanud,
et see ei toimi enam, nüüd on meil uus olukord,
peame paindlikumad olema.
Nad said kõik uuendusteated, kuid see, kes hoiab kinni
viimasest asjast, mida ütlesin - ja see oligi mu sõna,
võitleb nüüd kõigiga, kes said uuendusteated: jätke mind rahule,
ta ütles nii, arvates, et olen temaga väga rahul pärast.
See muutub. See muutub. Ma ei mõtle, et Jumal on muutlik.
Ta mõtleb endiselt seda, mida on öelnud, kuid on üks hääl..
Pole hea midagi olulist kirjalikult edasi anda: kiri ei anna edasi
tooni, intonatsiooni, pakilisust, pehmust.
Seetõttu pead tundma ka Ta häält, mitte ainult Sõna.
Seetõttu, kui loen Ta Sõna, üritan ette kujutada, kuidas Ta seda ütles.
"Peetrus, tagane minust!" Mõtlen, kuidas Ta seda ütles.
Vahel teame, et Ta ütles midagi vaikse, väikse häälega,
vahel teame, et see oli vali, sest seda mainitakse, vahel aga mitte.
Teame seda ainult siis, kui oled oma südames loonud suhte Jumala häälega.
Ajast, mil vabanesin käsumeelsest sidemest, mis Piibel ütleb,
olen loonud ühe teekonna olukorralisest, igapäevasest
suhtest selle häälega.
Minu jaoks tähendab Piibli lugemine suhet Jumalaga - siin, praegu.
Mitte mis Ta ütles 20 aastat tagasi, vaid mis Ta räägib praegu,
isegi sama asja kohta, mida rääkis 20 aastat tagasi.
Sest Jumal ütles Aabrahamile: vii oma poeg Morija mäele ja
ohverda ta seal. Ja Aabraham tegi nii.
Aabraham oli välja tulnud Kaldea Uurist Jumala Sõna kutsel.
Siis ütles Jumal: võta oma Poeg! See oli ta ainus Poeg,
nad polnud saanud lapsi, seega oli suur asi ära anda ainus laps,
kui su poeg on ime ja tuleviku tõotuse algus, kellest su sugu tuleb.
Nüüd ütleb Jumal: tapa ta! Piibel ütleb: ta valmistub 3päevaseks
teekonnaks - 3 päeva tead, mis hakkab juhtuma, aga poiss ei tea.
Lisaks 3-päevasele teekonnale koguvad nad puid,
mille peal poiss põletatakse. Siis ta ehitab altari, kuhu ta poja paneb
ja selle külge seob. Iisak pole enam väike, ta on ilmselt teismeline.
Ta seob poja sinna, Iisak laseb tal seda teha, teades, et see pole mäng,
ta pole enam laps.
Iisak ütleb: ma tean, mis me teeme, olen varem ka sinuga ohverdanud,
see on osa me usust ja suhtest Jumalaga,
kuid tavaliselt on meil ohvriloom, siin aga pole looma,
kaasa ka ei võtnud, mis toimub?
Aabraham ütles: kõik on hästi! Küll Jumal varustab!
Teen viimast asja, mis Jumal ütles - ohverdan oma poega.
Piibel ütleb: ta sidus poja kinni, tõstis noa poja südame kohale
ja siis ütles hääl, ma ei tea kuidas, ilmselt konkreetselt ja selgelt:
Pea kinni! Ära tee poisile liiga! Oota, pane nuga maha!
Kui ta häält kuuleb, ta peatub, vaatab ringi ja näeb,
et põõsas on tall, kes tuleb poisi asemele.
See ongi mu mõte: mis siis, kui Aabraham
poleks Jumala häält tundnud? Kui ta oleks vaid Jumala Sõna teadnud.
Viimane asi, mis Jumal ütles, oli: tapa poiss!
Jumal ütles, mina usun, mulle sobib!
Kuid Jumal saatis uue teate. Ta ütles: pea kinni!
Ma tean, et ütlesin seda, ütlesin: käige ümber mäe!
Kuid nüüd ütlen: aeg on edasi liikuda, ära tapa poissi!
Huvitav, palju Iisakuid me tapnud oleme,
kuna me ei tunne Ta häält.
Kui palju inimesi me kaotame, ei kaasa oma ringi,
kuna me ei saa teateid kätte. Teeme küll, mis Jumal ütles.
Nii lähebki: Issand ütles! Ma tean, ma tean, aga Issand ütles.
Tean, et pole lihtne, me ei kasva, me ei mõjuta kedagi,
kuid Issand ütles, siis peaksime seda tegema.
Peaksime kirikut nii tegema, suhtlema nii, mõtlema nii.
Võtame välja raamatupaksused prohveteeringud.
Me ei eira, mis Issand ütles, aga kas on pärast seda teateid tulnud?
Mis lihtsalt natukene seda uuendaks, muudaks seda natukene,
et võiksime ajaga kaasas käia, kontakteeruda inimkonnaga
selle suhtes, mis Issand ütles.
Viimane inimene, kes Jeesuse sandaale kandis, oli Jeesus.
Viimane inimene, kes King James Piiblitõlget luges, oli King James.
Me aga arvame ikka, et need on pühad.
On kogudusi, kes ikka kannavad sandaale ja loevad King Jamesi,
nagu tähendaks Jumal siis rohkem.
Ma ei ütle, et Jumalat poleks ei ühes ega teises, kuid mõned teated
on kaduma läinud.
Me kõnepruuk, pöördumine, hoiak, suhtlemine, elustiil jne,
kui need viivad meid tagasi iidsesse aega, siis mõtlen:
mis meil viga on?
Kui hommikul end n-ö Jumalaga sisse logime, siis esimene asjana peaksime
vaatama, kas on tarkvara uuendusi. Ja siis vajuta "võtan vastu" nuppu.
Sa isegi ei tea, mis see on või mis see su arvutis teeb,
lihtsalt "vajutan" sellele mõttele, võtan selle uue idee vastu,
mõtlen selle peale täna, vajutan ja laadin alla.
Ära mõtle: see on kindlasti kurat, kes siin räägib,
sest see pole see, mida Jumal 55 aastat tagasi mulle ütles.
Jumal ütles, mina usun, mulle sobib!
Tulevik siin ruumis saab alati olema aus minevikuga.
Inimestega, kes on siin olnud 10-20 aastat ja nendega, kes 10 nädalat.
Elame oma elu koos. Olles olnud siin ilmselt kauem kui keegi teine,
tahan teile öelda: oleme juhtidena pühendunud
neid tarkvara uuendusi alla laadima nii pidevalt kui võimalik.
Julgustan sind liituma Abundant Life võrgustikuga.
Tahame leida kõik, kel on südames teha midagi olulist
Jumalale meie põlvkonnas seeläbi, et ehitame häid kohalikke kogudusi.
Võrgustik väljendab me igatsust toetada ja varustada teie kogudust
saavutama oma täit potentsiaali.
See on partnerlus ja püüe leida sarnaseid juhte üle maailma.
Tahame aidata luua kogudusi, kus lapsed saavad areneda,
kus koguduseliikmetel on tugevad peresuhted,
kus noored saavutavad oma täieliku potentsiaali.
Koht, kus vabatahtlikud saavad teha, mis Jumal neile südamesse on pannud.
Kus koolitame parimaid juhte Jumala koguduse jaoks.
Tahame näha Jumala kogudust rajatuna ja inimesi motiveeritud.
Tahame aidata sul luua Jumala kontakte nendega,
kes tahavad ehitada kaasaaegseid 21. sajandi kogudusi.
Aitame üksteist olema efektiivsemad, taibukamad, paremad,
mõjukamad kõiges, mida teeme üle maailma.
Tahame olla sulle partneriks, uskuda sinusse, seista sinuga ja
aidata sul ehitada kogudust seal, kus oled.
Peame endale seda koda meelde tuletama ja
seda väge ja pärandit, mis see kõik korda saadab.
See on koda, mida ma pole vaid ehitanud, vaid mis ehitab mind.
Jumal ütles: "Ära ehita mulle teenistust, mul on kõik,
ehita mulle koda!
Ära ehita kohta meelelahutuseks, kus inimesed käivad sisse-välja,
ära ehita mulle kohta, kus suvalised asjad juhtuvad,
ehita mulle koda!"
Jeesus. Kõik keerleb Jeesuse ümber.
Stronger Conference
Tõlge: Riina Karik